Adol escentum: 
Hamadryades utriusque sexus adolescentes feminam adultam aequant. Color cinereus 
Marium cum iuba non ante dentitionem secundam prodire videtur. Dentibus secundis validiori- 
bus expertes indole miti sunt, etiamsi magnitudine adultos fere aequent, eosdemque plurimos 
apud Orientis circulatores vidimus. In gregibus sylvestribus horum maxima copia. Severiores 
catulis, saevi non sunt. Huc referendus videtur Cynocephalus Babouin Gallorum et zoographo- 
rum recentiorum omnium. Praeterea ad hanc formam animadverterim: Hamadryades Mares 
captivos forsan ultra hunc statum rarius evolvi, iubamque et cinereum colorem solummodo 
sylvestribus statu libero contingere. Tales evolutionis retardationes apud animalia captiva non 
sine exemplo sunt et sic forsan explicari poterit, quomodo factum est, ut etiamsi procul dubio 
Hamadryadis iuvenilia mascula specimina frequentia in Europa visa et nutrita sint, mutatio 
tamen eorum in formam cineream comosam nunquam observata sit. Exemplum retardatae 
mutationis Femina fuit, quam vivam mecum duxi et quae pellem et magnitudinem catuli parum 
mutavit, etiamsi secunda dentitio, quarto ut videtur aetatis anno, fere peracta esset. In ipsa vero 
dentitione, osse maxillari valde tumido, mortua est. Ibidem Simiam VFagleri refero. — Id etiam 
fieri posset, ut captivo statu Marium secunda dentitio perfecte perageretur, ac bene cederet, nec 
vero iuba, nec cinereus color prodirent. Propter negatam hucusque mutationis perfectae apud 
captivos observationem talem causam subesse verisimile iudico. 
Prima specimina sylvestria me, meridiem versus nobis peregrinantibus, in Wechabitarum 
Arabiae montibus in valle Wadi K an une e regione Gumfudae, latit. geogr. gradu 19°°, vidisse 
supra indicavi. Quinque speciminum gregem primus equidem cum famulis vidi, Marem comosum 
cinereumque adultum cum quatuor femellis minoribus fuscis. In altae rupis cornu libero supra 
rivulum sedebant. His potiti non sumus. Dein Marem iuvenilem recens captum, femellis illis, 
quas sylvestr es videram, simillimum in ipsa urbe Gumfude vivum vidi mortuumque postero 
die accepi, dissecui pellemque Berolinum attuli. Captiva postea complura in Arabia vidimus. 
Sylvestria altera Hemprich prope Arkiko, latit. geogr. gradu 15‘°, in Habessiniae montibus ac 
sylvis vidit idemque cum famulis nostris duobus Maribus adultis cinereis comosisque, illi similli- 
mis, quem ante paucas hebdomades in Arabia admiratus eram, potitus est. Horum pelles nunc in 
Museo berolinensi bene farctae exstant. Centenarum simiarum eiusdem speciei greges viderunt. 
Equidem postea prope Eilet in montibus Taranta dictis in eadem illa Habessiniae regione 
alteras greges, centenis omnis aetatis sexusque speciminibus, maximam partem iuvenilibus fuscis- 
que constantes observavi. Eae vero ita compositae erant, ut fere 10 Mares adulti cinerei et 
viginti fere adultae feminae essent, reliqua pars adolescentibus catulisque conficeretur; ideoque 
totius gregis minima pars cinereo colore, maxima fusco erat. 
Approperantes ad aquam aprorum gregem referebant, grunnitu e longinquo late perceptae, 
quaternisque pedibus, canum more, proni incedebant; Mares adulti agmen claudebant, catuli 
ducebant; Feminas, prole equitante onustas, medias vidimus, ridiculas, praeterea vero nullus 
ordo, clamor magnus. Indigenas Gallas et Habessinas non timebant, sed proxime iuxta 
